Pitching de Dramatúrgia
2019-03-27 00:00 - 23:59 (Europe/Madrid) | Casino de Girona
Jornades professionals
Una altra activitat de suport a la dramatúrgia catalana, iniciada el 2015 és el Pitching de Dramatúrgia catalana, on es presentaran a professionals teatrals amb capacitat de producció de sis textos d’autors catalans de cara a la seva possible futura producció i distribució. Els autors tenen un temps limitat per a presentar la seva obra i per a presentar una lectura d’un fragment curt per donar el to. Als professionals presents se’ls dóna informació addicional i les obres complertes (en el cas de que estiguin acabades).

Setmana de programadors
2019-04-01 00:00 - 23:59 | Casino de Girona
Jornades professionals del 18 al 20 de novembre
Temporada Alta organitza diverses activitats per a programadors entorn a una programació basada en la creació contemporània especialment pensada per als professionals internacionals. L’objectiu és fomentar l’intercanvi de projectes, facilitar la producció i la circulació dels espectacles i potenciar relacions de complicitat i seguiment entre les institucions i els artistes. La setmana es completa amb tallers, trobades informals i funcions exclusives.

Més de 90 programadors participaran a aquestes jornades professionals i podran gaudir de fins a 10 muntatges on els llenguatges cotnemporanis d’artistes consagrats es donen la mà amb els nous valors. L’objectiu de la trobada és fomentar l’intercanvi de projectes i facilitar la produccio i circulació d’espectacles.
Consulta el dossier AQUÍ

Curs de sobretitulació teatral
2019-04-01 00:00 - 23:59 | Casino de Girona
Per primera vegada Temporada Alta i l’APTIC (Associació Professional de Traductors i Intèrprets de Catalunya) col·laboren per oferir aquesta activitat dins del programa del festival. Un curs impartit per la Carlota Gurt, sòcia de l’APTIC i coordinadora de sobretitulació de Temporada Alta, adreçat a traductors que ja tenen experiència però que voldrien saber-ne més i també als que vulguin iniciar-se en aquest món. En aquest curs introductori es tractaran aspectes generals i tècnics, es presentaran les directrius bàsiques que cal seguir, es treballaran exemples concrets i es debatran algunes qüestions controvertides com el tractament de les rimes, el lèxic especialitzat o l’extremament culte. Més informació i inscripcions: www.aptic.cat

Connexió Iberoamèrica
2019-04-02 00:00 - 23:59 | Casino de Girona
Amb el suport del programa internacional Iberescena
Temporada Alta, al llarg dels anys, s’ha convertit en una de les portes d’entrada de les produccions Iberoamericanes al nostre país. Des dels inicis de la programació internacional, el Festival ha volgut donar a conèixer algunes de les propostes més interessants de l’altre costat de l’atlàntic. Autors, directors i actors que han captivat als espectadors i que han fidelitzat bona part del públic de Temporada

Alta. Enguany hem volgut fer un pas més i crear un cicle propi amb només propostes Iberoamericanes amb el suport del programa internacional Iberescena. La intenció és poder oferir una mostra de les propostes escèniques que es fan a llatinoamèrica, aconseguir mostrar un ventall ampli de països i artistesperquè l’espectador interessat pugui descubrir noves formes i maneres de fer teatre. Són 5 produccions de 4 països (Uruguai, Mèxic, Brasil i Argentina).

Les propostes que formen part d’aquest cicle són: Julia de Christiane Jatahy (12 d’octubre)– Brasil; Bienvenido a casa de Roberto Suárez (2 d’octubre)- Uruguai; Fauna de Romina Paula (21 i 22 de novembre) – Argentina, Montserrat de Lagartijas tiradas al sol (19 d’octubre) – Mèxic i Cineastas de Mariano Pensotti (24 de novembre)- Argentina. Dos d’aquests espectacles, Fauna i Cineastas, el Festival els ha inclòs dins la Setmana de Programadors per tal de facilitar la mobilitat d’aquestes produccions.

Els instituts i les escoles al teatre
2019-04-02 00:00 - 23:59 | Casino de Girona
“Pinocchio” i “Terra Baixa & Lluís Homar” també per a estudiants
Temporada Alta aposta per potenciar l’educació, també, a partir de les arts escèniques. És per aquest motiu que, entre setmana, ofereix a les escoles i als instituts la possibilitat de funcions exclusives de dos espectacles d’El Festival Terra Baixa & Lluís Homar d’Àngel Guimerà, una producció Temporada Alta 2014 / El Canal interpretada per Lluís Homar i dirigida per Pau Miró; una proposta ideal pels alumnes de secundària. I Pinocchio, el clàssic de Carlo Collodi portat als escenaris per la històrica companyia lleidatana La Baldufa; un clàssic de la literatura infantil destinat als alumnes de cicle mitjà.

Presentació de la programació de TA19 als socis d'El Club
2019-09-02 00:00 - 23:59 | Sala La Planeta
Si ets soci/a d’El Club, vine a descobrir en primícia la programació de Temporada Alta 2019
Narcís Puig, adjunt a la direcció artística, t’explicarà en primícia la programació de Temporada Alta 2019. Si ets soci/a d’El Club, vine a conèixer el Festival espectacle per espectacle i descobreix quines propostes et poden interessar més.

Organitza:

Presentació de la programació de Temporada Alta 2019
2019-09-03 00:00 - 23:59
Vine a descobrir la programació de Temporada Alta 2019
Les Biblioteques de Girona t’ofereixen descobrir la programació de Temporada Alta de la mà de Salvador Sunyer, director de Temporada Alta, i Narcis Puig, adjunt a la direcció artística del Festival. Vine a descobrir quines son les propostes que més et poden interessar!

Organitza:

'Mesura per Mesura' y 'Macbettu'. Shakespeare, el guionista invisible
2019-10-03 00:00 - 23:59
Salvador Oliva y Jordi Balló te acercan a la figura de William Shakespeare a través de dos de sus espectáculos más icónicos: Measure for Measure y Macbeth
La primera semana de Festival se podrán ver en Temporada Alta dos grandes obras de William Shakespeare: Measure for Measure (11 y 12 de octubre), con The Shakespeare Royal Company y Macbettu (11 y 12 de octubre), con la compañía sarda Teatropersona y el director Alessandro Serra. Para poner en contexto los dos montajes, dos expertos en William Shakespeare, Salvador Oliva y Jordi Balló, explicarán dos facetas diferentes del dramaturgo británico. Oliva, traductor de la obra completa de Shakespeare, nos acercará a Measure for Measure y nos hablará de la reconocida compañía inglesa The Shakespeare Royal Company. Además, explicará Macbeth en sólo cinco minutos, cediendo la palabra a Jordi Balló. Por su parte, Balló, co-autor del libro Del escenario al mundo. Shakespeare el guionista invisible, hablará del dramaturgo como uno de los grandes guionistas de nuestro tiempo y nos descubrirá todos los paralelismo entre Macbeth y el mundo del cine, en concreto con la película Scarface.
Además de la charla, el mismo día a las 21.00h, organizamos la proyección de Scarface, del director Howard Hawks, clásico del cine que más tarde han versionado varios directores, entre ellos Brian de Palma.
Organitza:

Proyección de la película 'Scarface'
2019-10-03 00:00 - 23:59
Descubre los paralelismos entre la película Scarface, del director Howard Hawks, y Macbeth, de William Shakespeare
La proyección de Scarface es una actividad para complementar la charla Mesura per Mesura y Macbeth. Shakespeare, el guionista invisible. Scarface, del director Howard Hawks, clásico del cine que más tarde versionarion varios directores, entre ellos Brian de Palma, tiene muchos paralelismos con el Macbeth del dramaturgo británico. Te apuntas a descubrirlos?
Organiza:
Con la colaboración de:

'Mesura per Mesura' i 'Macbettu'. Shakespeare, el guionista invisible
2019-10-03 00:00 - 23:59 | Centre Cultural La Mercè
Jordi Oliva i Jordi Balló t’acosten a la figura de William Shakespeare a través de dos dels seus espectacles més icònics: Mesura per Mesura i Macbeth
La primera setmana de Festival es podran veure a Temporada Alta dues grans obres de William Shakespeare: Mesura per Mesura (11 i 12 d’octubre), amb la Royal Shakespeare Company i Macbettu (11 i 12 d’octubre), amb la companyia sarda Teatropersona i el director Alessandro Serra. Per posar en context els dos muntatges, dos experts en William Shakespeare, Salvador Oliva i Jordi Balló, explicaran dues facetes diferents del dramaturg britànic. Oliva, traductor de l’obra completa de Shakespeare, ens acostarà a Mesura per Mesura i ens parlarà de la reconeguda companyia anglesa The Shakespeare Royal Company. A més, explicarà Macbeth en només cinc minuts, cedint la paraula a Jordi Balló. Per la seva banda, Balló, co-autor del llibre De l’escenari al món. Shakespeare el guionista invisible, parlarà del dramaturg com a un dels grans guionistes del nostres temps i ens descobrirà tots els paral·lelisme entre Macbeth i el món del cinema, en concret amb la pel·lícula Scarface.
A més de la xerrada, el mateix dia a les 21.00h, organitzem la projecció d’Scarface, del director Howard Hawks, clàssic del cinema que més tard versionarien diversos directors, entre ells Brian de Palma.
Organitza:

Projecció de la pel·lícula 'Scarface'
2019-10-03 00:00 - 23:59 | Sala Truffaut (Cinemes Albéniz Plaça)
Descobreix els paral·lelismes entre la pel·lícula Scarface, del director Howard Hawks, i Macbeth, de William Shakespeare
La projecció d’Scarface és una activitat per complementar la xerrada Mesura per Mesura i Macbeth. Shakespeare, el guionista invisible. Scarface, del director Howard Hawks, clàssic del cinema que més tard versionarien diversos directors, entre ells Brian de Palma, té molts paral·lelismes amb el Macbeth del dramaturg britànic. T’apuntes a descobrir-los?
Organitza:
Amb la col·laboració de:

10 anys amb el Pot Petit
2019-10-06 00:00 - 23:59 | Auditori de Girona
El grup que ha revolucionat l’animació infantil en català celebra el seu desè aniversari. Amb 13 músics sobre l’escenari
La Jana, en Pau i la Melmelada Band ens conviden a la seva gran festa d’aniversari. Potser també vindran la Gina, la Juna i en Pol; el lleó vergonyós, el cuc poruc, els pirates, la formiga rockera i el drac Rac. Ja ha arribat la invitació per visitar el seu món màgic. No cal portar cap regal, només moltes ganes de passar-s’ho bé. Hi haurà sobretot molta música. Moltes cançons ben xules que segurament ja coneixeu, heu cantat i heu ballat. Segur que les recordeu de discos com ara Canta amb El Pot Petit (2012), Ritmes i Rialles (2015) i A l’aventura (2018). Com que és una festa molt especial —El Pot Petit fa deu anys d’aventures i de fer amics, petits i grans—, aquestes cançons tan conegudes sonaran com mai abans no les havíeu sentit. Amb 13 músics a l’escenari. Una experiència per recordar per sempre.

Lo que arde
2019-10-08 00:00 - 23:59
Una oda a la Galícia rural que ja va seduir, crítica i públic, al Festival de Cannes 2019
Després d’haver complert condemna per piròman, Amador queda en llibertat. En sortir, torna a casa, a la seva Galícia natal, per viure amb la seva mare Benedicta, la seva gossa i tres vaques. Tot canviarà, però, quan un foc violent arrasi la zona. És el punt de partida de la nova pel·lícula del director francoespanyol Oliver Laxe, que acaba de triomfar al Festival de Cannes. Una incandescent i elegíaca oda a la Galícia rural que confirma Laxe com una de les veus més insòlites i atrevides del cinema espanyol contemporani.

Prèvia: Els somnàmbuls
2019-10-10 00:00 - 23:59 | Sala La Planeta
Si ets soci/a d’El Club, vine a l’assaig general d’Els Somnàmbuls
Els Somnàmbuls, la història d’una amistat a tres que va buscant fórmules d’una possible felicitat en diferents esquemes de relació. Com a soci/a d’El Club, et convidem a la prèvia del nou muntatge de Llàtzer Garcia. Vine a l’assaig general abans de l’estrena!
Organitza:

HITS
2019-10-10 19:00 - 2019-10-11 20:00 | Auditori de Girona
Tricicle en estat pur en el seu muntatge de comiat. El bo i millor des dels seus inicis
Humor intel·ligent trepidant i sorprenent. HITS —el nom no enganya— conté el bo i millor de Tricicle des dels inicis, l’any 1982. El muntatge de comiat d’una de les companyies més emblemàtiques i internacionals de l’escena catalana, reuneix dotze esquetxos d’obres com ara Slastic, Manicòmic bis i Bits, entre d’altres, escollits pels espectadors a través de xarxes socials. A més d’un ampli resum, compost de gags curtíssims, que tanca el muntatge i deixa el públic a punt del col·lapse respiratori. Cent minuts plens de gags que tothom té en la seva memòria. Us ho perdreu? Última oportunitat.

On Goldberg Variations / Variations
2019-10-11 00:00 - 23:59 | El Canal
María Muñoz i Pep Ramis presenten la seva versió de les Variacions Goldberg de Bach, amb set ballarins sobre l’escenari
Ballar les Variacions Goldberg. És el que fa la companyia Mal Pelo a On Goldberg Variations / Variations (“Variacions sobre les Variacions Goldberg”), un espectacle que fusiona la dansa amb la música de Bach. Després de Bach, el solo inspirat en els preludis i les fugues de l’obra El clavecí ben temprat que María Muñoz va ballar l’any 2004, Mal Pelo torna a l’univers del compositor alemany amb un treball sobre la relació de la música barroca amb el moviment i l’espai. La peça, interpretada per set ballarins de diferents edats, combina les partitures barroques amb improvisacions fetes pel pianista Dan Tepfer i textos propis i de John Berger. Una obra absolutament hipnòtica.

Macbettu
2019-10-11 00:00 - 2019-10-12 23:59 | Teatre de Salt
El teatre físic d’Alessandro Serra al servei d’un dels grans clàssics de Shakespeare. Millor producció italiana de 2017 (UBU i Premi Nacional de la crítica)
Alessandro Serra, un dels directors més personals de l’escena italiana, presenta a Temporada Alta el muntatge que l’ha catapultat internacionalment. Una versió del Macbeth de Shakespeare traslladada a la cultura sarda. Amb un elenc format només per homes —en la més pura tradició isabelina—, impregna el clàssic dels sons de la llengua sarda i la cultura autòctona de l’illa mediterrània. Amb el cos de l’intèrpret sempre en el centre del seu univers dramàtic, Macbettu crea un potent diàleg teatral molt físic entre els ritus ancestrals, les forces de la naturalesa i la literatura shakespeariana.

La partida d'escacs (Sant Feliu de Guíxols)
2019-10-12 00:00 - 23:59
Jordi Bosch protagonitza el nou muntatge d’Iván Morales. Un estudi sobre les obsessions a partir d’una novel·la d’Stefan Zweig
Stefan Zweig, el gran cronista austríac de l’Europa finisecular, va escriure La partida d’escacs quan ja es trobava en el seu exili argentí. El narrador d’aquest relat està de camí a Buenos Aires a bord d’un transatlàntic. Aquest serà l’escenari d’una estranya partida d’escacs entre dos mestres les vides dels quals estan dolorosament relacionades amb aquest joc mil·lenari. Iván Morales ha transformat la història en un intens monòleg –entre la comèdia i el drama– al servei de Jordi Bosch, que assumeix totes les veus i totes les personalitats en un espai que recrea l’esplendor de les grans embarcacions i la màgia del teatre.

Measure for Measure (Mesura per mesura)
2019-10-12 00:00 - 23:59 | Teatre Municipal de Girona, Plaça del Vi, 1, Girona, Espanya
La gran Royal Shakespeare Company torna a Girona, amb una tragicomèdia dirigida per Gregory Doran
La mítica Royal Shakespeare Company torna a Temporada Alta. Ho fa amb una de les peces més fosques de Shakespeare i, alhora, una de les més actuals: Mesura per mesura. L’obra, una contundent crítica als governants, explica la història del lloctinent Angelo, que, decidit a perseguir el fornici, condemna a mort un jove cavaller per haver deixat embarassada la seva promesa fora del matrimoni. Una comèdia tràgica i subversiva sobre la justícia, la moralitat i el desig sexual. Gregory Doran, un dels grans experts en Shakespeare de la seva generació, ha traslladat l’acció a la Viena d’abans del col·lapse de l’Imperi austrohongarès. La Viena de Freud, Klimt i Mahler.

La tendresa (Palafrugell)
2019-10-13 00:00 - 23:59 | Teatre de Palafrugell
Una comèdia d’equívocs d’Alfredo Sanzol inspirada en els jocs i metàfores de les obres de Shakespeare
La tendresa s’inspira en l’univers de les comèdies de William Shakespeare per presentar un enginyós embolic romàntic ple de jocs, metàfores i equívocs sexuals. La història d’una reina una mica maga i les seves dues filles que fugen a una illa aparentment deserta per no veure’s captives en matrimonis de conveniència. La història també d’un home que s’ha refugiat a la mateixa illa amb els seus dos fills per fugir del mal record de les dones. Una obra sobre la valentia d’estimar i desitjar no importa qui. T de Teatre i Dagoll Dagom han produït la multipremiada i aclamada obra d’Alfredo Sanzol.

CALMA!
2019-10-13 00:00 - 23:59 | Teatre de Salt
L’estrès des de l’òptica poètica del creador de Marabunta. Teatre visual i titelles al servei d’un dels pallassos catalans més innovadors
«A poc a poc, deixem de viure en l’ara i aquí, i el cap se’ns emporta una vegada i una altra vegada a pensar en milions de coses que no estan passant en el nostre present». Aquest és l’origen de CALMA!, el sisè espectacle del pallasso i artista Guillem Albà, després de Pluja i Marabunta, entre d’altres. Un solo amb grans dosis de clown, teatre visual, gestual i de titelles. Un show farcit de gags nous i sorprenents. Un muntatge que té com a objectiu repensar des de l’humor una de les malalties socials més importants: l’estrès. Tot un acte revolucionari que provocarà un somriure d’orella a orella a joves i adults, fins a arribar a la rialla.

Correu Brossa
2019-10-13 00:00 - 23:59 | Sala La Planeta
Una instal·lació inspirada en Joan Brossa, fruit d’un any de treball artístic amb alumnes de 5è de primària. Una reflexió sobre el sistema educatiu actual
Per mitjà del cos, la paraula, les arts plàstiques i la música, nens i nenes de 5è de primària s’han apropat al poeta Joan Brossa, reinterpretant-lo i creant el seu propi arxiu brossià. Amb aquest material s’ha creat la instal·lació Correu Brossa, que va molt més enllà de la figura del polifacètic creador i el seu univers artístic. Aquest espai convida també a reflexionar entorn de l’escola i de l’ensenyament actual. Correu Brossa forma part del projecte “Planters”, impulsat per l’Associació ConArte Internacional, una iniciativa que promou la capacitat educativa de les arts en contextos escolars a les comarques gironines.

La tendresa (Palafrugell)
2019-10-13 00:00 - 23:59 | Teatre de Palafrugell
Una comèdia d’equívocs d’Alfredo Sanzol
La tendresa s’inspira en l’univers de les comèdies de William Shakespeare per presentar un enginyós embolic romàntic ple de jocs, metàfores i equívocs sexuals. La història d’una reina una mica maga i les seves dues filles que fugen a una illa aparentment deserta per no veure’s captives en matrimonis de conveniència. La història també d’un home que s’ha refugiat a la mateixa illa amb els seus dos fills per fugir del mal record de les dones. Una obra sobre la valentia d’estimar i desitjar no importa qui. T de Teatre i Dagoll Dagom han produït la multipremiada i aclamada obra d’Alfredo Sanzol.

Els somnàmbuls
2019-10-13 00:00 - 23:59 | Sala La Planeta
Llàtzer Garcia estrena una comèdia inspirada en Design for living de l’escriptor Noël Coward (London Calling)
Els somnàmbuls és la història de dos joves amics: en Genís i en David, als quals ràpidament s’afegeix la Laura. Una amistat a tres que va buscant fórmules d’una possible felicitat en diferents esquemes de relació. L’amistat entre ells s’anirà esquerdant quan l’amor —com l’entenem en la nostra societat— i la gelosia —com la vivim en la nostra societat— ho devorin tot. El dramaturg Llàtzer Garcia signa una obra inspirada en Design for Living de Noël Coward i la transforma en una comèdia que ens parla de l’amor i del viure la vida minut a minut i que esdevé una crítica àcida contra la institució de la parella.

Love me not
2019-10-15 00:00 - 23:59 | Sala Truffaut (Cinemes Albéniz Plaça)
Una pel·lícula poc convencional del director de Stella Cadente, amb guió de Sergi Belbel
Protagonitzada per Ingrid García-Jonsson, Love me not és un drama al·legòric que reviu el mite bíblic de Salomé i es divideix en dues etapes. La primera té lloc l’any 2006 en un destacament militar a l’Orient Mitjà, en què Yokanaan està confinat en una presó enmig del desert, entre barracons, considerat terrorista per uns i profeta per d’altres; mentre que la segona etapa ens transporta a l’actualitat. Després de Stella Cadente, Lluís Miñarro torna a la gran pantalla amb una pel·lícula poc convencional.

Lliurament del XIII Premi Quim Masó
2019-10-15 00:00 - 23:59 | Sala La Planeta
Toti Soler actuarà a l’acte de lliurament d’aquest guardó a projectes de producció teatral
Vicent Andrés Estellés va dir de Toti Soler que era “lluminós i terrible, ell i la seva guitarra, tota de llum i de tendresa, de delicadesa, d’aigua”. L’escriptor Josep Maria Fonalleras presentarà i, en aquesta ocasió, Toti Soler actuarà en la cerimònia oberta al públic per anunciar el guanyador de l’edició d’enguany d’aquest premi de producció teatral. El guanyador rebrà prop de 40.000 euros per a la producció de l’espectacle, que s’estrenarà a Temporada Alta i farà temporada al TNC.
Organitza:

Judit Neddermann
2019-10-17 00:00 - 23:59 | Teatre Municipal de Girona, Plaça del Vi, 1, Girona, Espanya
Folk, bossa nova, jazz i músiques tradicionals per dir adéu a la gira del tercer àlbum de la cantautora de Vilassar de Mar
Nua és el tercer àlbum que publica en solitari Judit Neddermann, després dels èxits d’Un segon (2016) i Tot el que he vist (2014). En aquest tercer disc, la cantant es despulla a ritme de folk, bossa nova, jazz, pop o músiques tradicionals. Amb cançons en català, castellà i portugués, Neddermann parla del pas a l’etapa adulta i dels cicles de benvinguda i comiat de la vida, però també condemna la impunitat policial i fa reinvindicacions col·lectives. Un àlbum que confirma l’ànima exploradora i festiva d’aquesta cantautora i també solista de The Gramophone Allstars Big Band.

Noucents, el pianista de l'oceà
2019-10-17 00:00 - 23:59 | Teatre de Salt
Cascai Teatre estrena un monòleg de Baricco (Seda). Un espectacle-concert que repassa la música popular de principis del segle XX
Danny Boodman TD Lemon és Novecento, el millor pianista del món, que no ha trepitjat mai terra ferma. També és el títol del conegut monòleg d’Alessandro Baricco, estrenat abans que l’autor es convertís en un fenomen internacional amb la seva novel·la Seda. Cascai Teatre ha transformat aquesta romàntica història d’un home extraordinari en un viatge per la música popular de principis del segle xx: ragtime, blues, dixieland. Un recorregut compartit per Marcel Tomàs i el músic Adrià Bauzó. Un espectacle que és també un concert, que agradarà tant als amants del teatre com als de la bona música.

A.K.A. (Also known as)
2019-10-17 00:00 - 23:59 | Sala La Planeta
Un autèntic fenomen teatral que s’ha emportat els principals premis del país. Teatre compromès sobre el racisme, la identitat i les xarxes socials
Guanyador als Max, als Butaca i als Premis de la Crítica, A.K.A. ha estat un dels fenòmens teatrals de l’any. Un autèntic èxit de públic i crítica que ha aconseguit apropar els joves al teatre. El muntatge, escrit per Daniel J. Meyer —que s’ha format com a ajudant de direcció d’Àngel Llàcer— i dirigit per Montse Rodríguez, explica la història d’en Carlos, un adolescent adoptat que veu com els seus fonaments comencen a trontollar. Som qui sentim que som o qui la gent creu que som? Una obra compromesa i de ritme trepidant sobre el racisme, la identitat, les xarxes socials i la importància dels amics i del primer amor.

Prèvia: La Mort i la Primavera
2019-10-17 00:00 - 23:59 | El Canal
Si ets soci/a d’El Club o membre d’Artèria, vine l’assaig general de La mort i la primavera
Si ets soci d’El Club o membre d’Artèria, et convidem a la prèvia de La Mort i la Primavera, obra de Mercè Rodoreda escrita per Joan Ollé. Producció de Temporada Alta i el TNC, vine abans que ningú a descobrir una de les novel·les més tràgiques de l’autora catalana. No et perdis l’assaig general!
